Diari Oficial de la Generalitat Valenciana


Sumari del DOGV 2843, del 08-10-1996 (1996/839484)

RESOLUCIÓ de 14 de maig de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme de 2 de febrer de 1996 relatiu a l'aprovació definitiva de la Revisió de les Normes Subsidiàries de Planejament del municipi de Beniarbeig.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2843

Data del DOGV
:   08-10-1996

Secció del DOGV
:   ALTRES DISPOSICIONS

Número del document
:   1996/839484


Data del document
:   14-05-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 14 de maig de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme de 2 de febrer de 1996 relatiu a l'aprovació definitiva de la Revisió de les Normes Subsidiàries de Planejament del municipi de Beniarbeig.   
La Comissió Territorial d'Urbanisme, en la sessió del dia 2 de febrer de 1996, va adoptar aquest acord:  
«Vist l'expedient de referència, i segons aquests:  
Antecedents de fet  
Primer  
L'Ajuntament, en la sessió plenària del dia 16 de febrer de 1994, va acordar-ne l'aprovació provisional, després de complir els tràmits d'aprovació inicial, el 18 de febrer de 1993, i d'exposició pública, amb anuncis apareguts en el Butlletí Oficial de la Província del 3 de maig i del 31 d'agost de 1993, i en un dels diaris de més difusió provincial, el dia 20 d'abril de 1993. Hi ha hagut 24 al·legacions, 15 de les quals han estat estimades.  
Segon  
La Comissió Informativa, en la sessió dels dies 28 i 29 de juny de 1995, vist l'expedient de referència, va acordar comunicar a l'Ajuntament les observacions que es veren i també les prescripcions formulades en els distints informes sectorials.  
Tercer  
L'Ajuntament, el dia 19 de gener de 1996, va presentar nova documentació, aprovada pel Ple de l'Ajuntament en la sessió del dia 18 d'octubre de 1995, a fi d'esmenar les anteriors observacions, acompanyada per l'inventari de jaciments arqueològics.  
Quart  
La documentació, la integren una memòria informativa i justificativa, plànols d'informació i d'ordenació i normes urbanístiques.  
Cinqué  
El municipi de Beniarbeig té a hores d'ara unes normes subsidiàries aprovades el desembre de 1982, que afecten un municipi menut amb una superfície de 7,6 quilòmetres quadrats -760 hectàrees- i amb una població de 1.187 habitants segons el cens de 1993, amb demografia estable, lleugerament ascendents.  
La proposta de les normes subsidiàries és aquesta:  
A. Classificació del sòl  
 Revisió (superfícies)  
 NS 1982 proposta  
- sòl urbà 339.200 m2 453.200 m2   
- sòl apte per a urbanitzar  
 (en execució) 95.200 m2   
- sòl apte per a urbanitzar 557.788 m2 414.500 m2   
- sòl no urbanitzable 6.693.012 m2 6.627.080 m2   
S'inclouen en 18 unitats d'execució els sòls classificats directament de no urbanitzables a urbans, a l'empara de la disposició transitòria primera de la Llei 4/1992, els classificats d'urbans i no edificats ni urbanitzats i els classificats d'urbans edificats però no urbanitzats, i es delimiten tres àrees de repartiment en l'esmentat sòl que inclouen la totalitat de les unitats d'execució delimitades.  
Quant al sòl apte per a urbanitzar es proposen quatre sectors, tres de residencials i un d'industrial, amb les característiques següents:  
 Sector 1. 43.200 m2.  
 ús: residencial;  
 Edificabilitat: 0,2 m2/m2  
 Sector 2. 59.600 m2.  
 ús: residencial;   
 Edificabilitat: 0,2 m2/m2   
 Sector 3. 262.500 m2.  
 ús: residencial;   
 Edificabilitat: 0,243 m2/m2   
 Sector 4. 49.200 m2.  
 ús: industrial;   
 Edificabilitat: 0,56 m2/m2  
Pel que fa al sòl no urbanitzable, s'hi inclou un parc públic de 102.000 metres quadrats, la reserva per a l'abocador de residus sòlids, el cementeri, etc. El sòl no urbanitzable comú arriba als 4.357.436 metres quadrats.  
B. Estructura general i orgànica del territori  
Es mantenen els equipaments existents amb ampliació del polisportiu, ajuntament, club de convivència, cementeri i abocador de residus sòlids.  
El sistema d'espais lliures està constituït per les zones verdes que hi ha i les d'implantació nova, que, d'acord amb la població prevista de 5.103 habitants i l'estàndard legal necessari de 5 metres quadrats/habitant, es requereix una previsió de 25.515 metres quadrats, sent la reserva prevista en les normes subsidiàries de 147.700 metres quadrats.  
No obstant això, convé advertir que la zona verda que confronta amb el sector 3 no es pot computar com a sistema general d'espais lliures, atés el seu pendent, per la qual cosa caldrà eliminar-ne la classificació com a sistema general d'espais verds.  
Sisé  
Hi ha en l'expedient els informes sectorials següents:  
1. Declaració d'impacte ambiental del 17 de maig de 1995, acceptable només als efectes ambientals, si bé s'hi estableixen una sèrie de condicions que han estat arreplegades en l'expedient; no obstant això, d'acord amb el que ha manifestat el representant de la Conselleria d'Agricultura i Medi Ambient en la Comissió Informativa d'Urbanisme, caldrà demanar un informe nou en relació amb el sòl apte per a urbanitzar la sectorització del qual es modifica.  
2. Informe de la Confederació Hidrogràfica del Xúquer del 26 de juny de 1995, amb una sèrie d'observacions que han estat arreplegades en l'expedient.  
3. Informe favorable de Carreteres de la Direcció General d'Obres Públiques de la Conselleria d'Obres Públiques, Urbanisme i Transports del 25 de gener de 1996.  
4. Informe de la Direcció General de Carreteres del MOPTMA del 17 de maig de 1995, amb una sèrie de prescripcions que caldrà arreplegar en l'expedient.  
Consideracions tècnico-jurídiques  
Primera  
La tramitació es considera correcta d'acord amb l'article 114, per remissió del 128.1, del text refós de 1992, i els articles 125 i del 127 al 130 del Reglament de Planejament, per remissió del 151.2 del mateix text legal.  
Segona  
La documentació es considera completa, de conformitat amb l'article 80.2 del text refós de 1992 i l'article 97 del Reglament de Planejament.  
Tercera  
Les determinacions contingudes en el present expedient es consideren, en termes generals, correctes, una vegada han estat esmenades les observacions efectuades en l'anterior acord de la Comissió Informativa d'Urbanisme i dels distints informes sectorials. No obstant això cal dir que:  
1. Caldrà aportar justificació explícita global sobre el compliment de les reserves d'estàndards, d'acord amb la disposició transitòria primera de la Llei 4/1992. També caldrà especificar l'ús previst per a les reserves de sòl dotacional públic, encara que posteriorment l'administració puga establir qualsevol ús dotacional públic, ajustant-se a les regles establides en l'article 58.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
2. Caldrà arreplegar en el document les prescripcions assenyalades en l'informe de la Direcció General de Carreteres del MOPTMA.  
3. Caldrà demanar un informe nou a la Conselleria d'Agricultura i Medi Ambient, en relació amb el sòl apte per a urbanitzar la sectorització del qual es modifica.  
4. Caldrà eliminar del conjunt del sistema general de zones verdes la zona que confronta amb el sector 3.  
Quarta  
D'acord amb el que estableix la disposició transitòria segona, en l'apartat primer, i la disposició transitòria novena, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, una vegada transcorregut un any des de l'entrada en vigor d'aquesta Llei (és a dir, el 14 de desembre de 1995), no es podran aprovar instruments de planejament no adaptats a aquesta, conformement a les disposicions de la legislació anterior, sense que prèviament s'atorgue la corresponent pròrroga per part del conseller d'Obres Públiques, Urbanisme i Transports.  
Cinquena  
La Comissió Territorial d'Urbanisme és competent per a l'adopció del present acord, a l'empara de l'article 118.3.a del Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 15.10 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions aplicables, la Comissió Territorial d'Urbanisme acorda:  
Aprovar definitivament la revisió de les normes subsidiàries de planejament del municipi de Beniarbeig, però supeditant-ne la publicació i, doncs, l'eficàcia, a l'esmena de les observacions assenyalades en la consideració tercera del present acord.  
No obstant això, l'eficàcia de l'aprovació definitiva del present expedient es troba supeditada al fet que prèviament el conseller d'Obres Públiques, Urbanisme i Transports atorgue la pròrroga corresponent, d'acord amb les disposicions transitòries segona i novena de la Llei 6/1994, de 15 de novembre, Reguladora de l'Activitat Urbanística.  
El president de la Comissió Territorial d'Urbanisme, el dia 19 d'abril de 1996, va adoptar aquesta resolució:  
Vist l'acord pres per la Comissió Territorial d'Urbanisme, en la sessió del dia 2 de febrer de 1996, en què aprovava definitivament l'expedient de referència, però amb la supeditació de la publicació al compliment de certes condicions.  
Vista, així mateix, la resolució dictada pel conseller d'Obres Públiques, Urbanisme i Transports el 14 de febrer de 1996, per la qual resol concedir una pròrroga perquè els instruments de planejament que entraren en la Conselleria d'Obres Públiques, Urbanisme i Transports abans que haguera transcorregut el primer any de vigència de la Llei Reguladora de l'Activitat Urbanística, puguen continuar tramitant-se i aprovant-se conformement a les disposicions de la legislació anterior.  
Considerant, per a acabar, que el 29 de març de 1996 l'Ajuntament de Beniarbeig trameté documentació que esmena totalment les objeccions indicades en l'acord de la Comissió Territorial d'Urbanisme esmentat, resolc:  
Ordenar la publicació immediata de l'esmentat acord d'aprovació definitiva, per a la seua entrada en vigor, però recordant a l'Ajuntament la necessitat que publique íntegrament en el Butlletí Oficial de la Província d'Alacant les ordenances i normes subsidiàries, per a la seua vigència, conformement al que estableix el Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 70 de la Llei 7/1985, de 2 d'abril, Reguladora de les Bases del Règim Local. Així mateix, caldrà notificar el contingut de la resolució als interessats que apareguen en l'expedient.  
Contra aquest acord, que no exhaureix la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i l'article 23.1 del Reglament del òrgans Urbanístics de la Generalitat Valenciana.»  
Alacant, 14 de maig de 1996.- El president de la Comissió Territorial d'Urbanisme: Fernando Modrego Caballero.